Området er mye nyttet til rekreasjon, turer, trim og andre utendørsaktiviteter, og har også en lysløype. Skogen er godt egnet for sopp- og bærplukking om høsten. Det er plassert flere benker i skogen og det finnes flere stier utenom lysløypene. Om vinteren pleier det å bli kjørt skiløyper i lysløypen. Like nord for Grønlia ligger Holmen idrettspark. Denne strekker seg delvis inn på friområdet, med blant annet to hoppbakker og flere klatrestativer. I dag er hoppbakkene ute av drift, og planlagt fjernet.